cyanic-selkie/wikianc huggingface dataset:
Նիգեր (գետ)
Պատմություն
1964 թվականի օգոստոսի 24-ին Մալիում Նիգերի կղզիներից մեկում երեք ֆրանսիացի ՝ Ժան Սովին, Պիեռ Պոնտին և կինոռեժիսոր Ժան Ռուշը, ովքեր նախկինում ծառայում էին Աֆրիկայում ֆրանսիական գաղութներում, որոշեցին իրականացնել ճամփորդություն՝ ամբողջ գետի երկայնքով, հավանական է, որ մինչ այդ ոչ ոք չի արել։ Նրանք սկսեցին ճանապարհը Նիգերի ակունքներից ՝ Կիսիդուգի շրջաններից (Գվինեա Բիսաու) սկզբից գնացին ոտքով, քանի որ տեղի պայմանները թույլ չէին տալիս օգտագործել լաստանավ։ Ապա նրանք կատարեցին ճամփորդությունը տարբեր ջրային փոխադրամիջոցներով, կախված թե ինչպես է գետը լայնանում կամ խորանում։ Պիեռ Պոնտեն դադարեցրեց ճամփորդությունը Նիամեում, իսկ մյուս երկուսը օվկիանոս հասան 1947 թվականի մարտի 25-ին։ Իրենց անցած ուղղին նրանք տեսագրեցին 16 միլիմետրանոց տեսախցիկով, այդ նկարահանված նյութերից Ժան Ռուշը ստեղծեց իր առաջին երկու ազգրագրական փաստագրական ֆիլմերը՝ «Au pays des mages noirs» и «La chasse à l’hippopotame»: Ֆիլմը ծառայել է իբրև նկարազարդում Ռուշի գրքի (Le Niger En Pirogue») համար, որ լույս է եկել ավելի ուշ` 1954 թվականին, ինչպես նաև «Descente du Niger» (2001) գրքի համար։ Պիեռ Պոնտին նաև իր հետ ուներ գրամեքենա և ստեղծում էր նյութեր ճամփորդության ընթացքում ։
2005 թվականին նորվեգացի ճանապարհորդ Հելգե Հելլանդը կատարեց ևս մեկ ճամփորդություն Նիգերի երկարության ողջ երկայնքով, սկսելով իր ճամփորդությունը Գվինեա Բիսաույից 2005 թվականին։ Նա նաև նկարահանեց ֆիլմ իր ճամփորդությունների մասին, որըանվանեց  «Մղջավանջային ճամփորդություն» («The Cruellest Journey») :
Գետի թեքավորություն
Մյուս խոշոր գետերից Նիգերն տարբերվում է իր անսովոր շարժման ուղղվածությամբ : Նման է բումերանգի, այդպիսի ուղղվածությունը շուրջ 2 հազար տարի զարմանք էր պատճառել եվրոպացիներին։ Նիգերի ակունքը գտնվում է Ատլանտյան օվկիանոսից ընդամենը 240 կիլոմետր հեռավորության վրա, սակայն գետը շարունակում է ճանապարհը հակառակ ուղղությամբ, Սահարա, որից հետո, Տոմբուկտ քաղաքի մոտակայքում  կտրուկ շրջվում դեպի աջ և հոսում հարավ-արևելք՝ մինչև Գվինեական ծոց։ Հին հռոմեացիներն կարծում էին, որ Տոմբուկտի մոտակայքի գետը կազմում է Նեղոսի մի մասը, օրինակ, այդպես մտածել է Պլինիոսը։ Նույն տեսակետը պաշպանում էր և Իբն Բատտուտան։ Եվրոպացի գիտնականները առաջինն ենթադրեցին, որ վերին Նիգերը հոսում է արևմուտք  և միանում Սենեգալ գետին։
Գետերին ոչ բնորոշ, նման անսովոր ուղղվածությունը հնարավոր է առաջացել է հինավուրց երկու գետերի մեկը մյուսին միացումից ։ Վերին Նիգերը, որ սկսվում է Տոմբուկտի արևմուտքից, ավարտվում է ժամանակակից գետի ոլորման վայրում, թափվելով ներկայումս գոյություն չունեցուղ լճի մեջ, իսկ միևնույն ժամանակ ներքին Նիգերը սկսվում է նշյալ լճի մոտակայքում գտնվող բլուրներից և հոսում հարավ՝ մինևև Գվինեական ծոց։ Մ. թ. ա. 4000-10000 թվականներին՝ Սահարայի զարգացումից հետո, երկու գետերը փոխել են իրենց ուղղությունը և խափանման արդյունքում (անգլ. Stream capture), միացել ու դարձել մեկ գետ։
Գյուղատնտեսական օգտագործումը
Գետի վրա կառուցված են բազմաթիվ ջրամբարներ և ջրաէլեկտրակայաններ։ Էգրետտ և Սանսանդինգ ջրամբարները ոռոգման համար բարձրացնում են ջուրը ։ Նիգերի համեմատաբար խոշոր ջրամբարը Կաինջին է, որը կառուցվել է 1960-ական թվականներին։ Ջրամբարի հզորությունը 960 ՄՎ է, մակերեսը՝ մոտ 600 կմ² ։
Գետի նավարկությունը զարգացած է միայն գետի որոշ հատվածներում, մանավանդ Նիամեյ քաղաքից մինչ գետաբերան՝ օվկիանոս թափվելը։ Գետում բնակվում են մեծ քանակությամբ ձկներ (օկուն, կարպ և այլն.), այդ պատճառով տեղացիների մոտ զարգացած է ձկնորսությունը։
Գետաբերանի՝ Գվինեական ծոց գետի անկման վայրում կառուցված է նավահանգիստ (Պորտ Հարկորտ քաղաքում)։
Ջրային տրանսպորտ
2009 թվականի սեպտեմբերին Նիգերիայի կառավարությունը 36 միլիարդ նայր ներդրեց Նիգերի վրա՝ Բարոյից մինչ Վարրի, հորատման աշխատանքների համար՝ գետը տիղմից մաքրելու նպատակով։ Միջոցառման նպատակն էր տրանսպորտի շարժման հասանելիությունը, բեռների տեղապողումը Ատլանտյան օվկիանոսի մոտ տեղակայված բնակավայրեր ։ Նմանատիպ աշխատանքները նախատեսված էր իրականացնել դեռ մի քանի տասնյակ տարի առաջ, բայց նրանք հետաձգվել էին ։ Նիգերիայի նախագահ  Յար Ադուա Ումար նշել է, որ նախագիծն կապահովվի Նիգեր վրա ամբողջ տարի նավարկություն և հույս հայտնել, որ մինչ 2020 թվականը Նիգերիան կդառնա աշխարհի արդյունաբերական քսան երկրներից մեկը ։ Նիգերիայի տրանսպորտի նախարար Ալխայ Իբրահիմ Բիոն, ասել է, որ նախարարությունը կանի ամեն հնարավորը, որ ավարտի նախագիծը սահմանված ժամկետում։ Սակայն վտանք էր կանխագուշակվել, որ նմանատիպ աշխատանքները բացասական կարող են անդրադառնալ ափամերձ շրջանների գյուղերի համար ։ 2010 թվականի մարտի վերջերին կատարված էր Նիգերի վրա հորատման աշխատանքների 50 տոկոսը ։
Քաղաքներ
հոսանքն ի վար
Ծանոթագրություններ
Կատեգորիա:Աֆրիկայի գետեր Կատեգորիա:Գվինեական ծոցի ավազանի գետեր Կատեգորիա:Նիգերիայի գետեր Կատեգորիա:Համաշխարհային ժառանգության նախնական ցանկ Կատեգորիա:Սահմանային գետեր Կատեգորիա:Բենինի գետեր Կատեգորիա:Գվինեայի գետեր Կատեգորիա:Մալիի գետեր Կատեգորիա:Նիգերի գետեր
The Dark Fields
Վեպի կառուցվածք
Վեպը բաժանված է 28 գլուխների, որոնք միավորված են 4 մասով։ Գիրքը նվիրված է իռլանդացի երգչուհի Էնյային։
Պատմությունը ներկայացվում է Էդդի Սփինոլայի դեմքով, նա հիշում է այն մասին, թե ինչպես է փոխվում իր կյանքը «MDT-48» հոգեկան դեղամիջոցի ընդունումից հետո։
Սյուժե
Մի օր, Էդդին հանդիպում է իր նախկին կնոջ ամուսնուն՝ Վերնոն Գենտին։ Վերնոնի խոսքերով, նա կապված է թմրանյութերի վաճառքի հետ և, որպես խորհրդատու, ընդունվել է դեղագործության ընկերությունում։ Վերնոնը Էդդիին առաջարկում է նոր դեղամիջոց ընդունել, որը բարձրացնում է ուղեղի գործունեությունը։ Վերնոնին ճանաչելով, Էդդին սկզբում հրաժարվում է, սակայն հետո ընդունում է հաբը։ Ազդեցությունը իրեն երկար սպասել չի տալիս։ Հաջորդ օրը նա գնում է Վերնոնի մոտ՝ հերթական չափաբաժնի հետևից։ Սակայն, որոշ ժամանակ հեռանալուց և վերադառնալուց հետո, Էդդին Վերնոնին սպանված է գտնում։ Ոստիկանություն զանգելով, նա խուզարկում է բնակարանը «MDT-48»-ով պահոց է գտնում, որից հետո Էդդի կյանքը արմատապես փոխվում է։
Էկրանավորում
Հիմնական հոդված․ Limitless (ֆիլմ)
Նիլ Բյորգերի «Limitless» ֆիլմը օգտագործում է կերպարներին և վեպի հիմնական գաղափարը, սակայն իրադարձությունների հաջորդականությունը և վերջաբանը փոխված են։
Արտաքին հղումներ
Կատեգորիա:Գրքեր այբբենական կարգով Կատեգորիա:2001 վեպեր Կատեգորիա:Անգլերեն վեպեր
Նովոպավլովկա (Օկտյաբրսկի շրջան)
Նովոպավլովկա (Новопавловка), գյուղակ Ռուսաստանի Ռոստովի մարզի Օկտյաբրսկի շրջանում։ Մտնում է Կրասնոկուտովսկովո գյուղական համայնքի կազմի մեջ։
Կատեգորիա:Ռոստովի մարզի Օկտյաբրսկի շրջանի բնակավայրեր
1984 (ֆիլմ, 1956)
1984 (անգլերեն՝ Nineteen Eighty-Four), բրիտանական կինոնկար-հակաուտոպիա, ըստ Ջորջ Ուրոելի «1984» վեպի հիման վրա, 1956 թվական։ Սա ազատ ոճի և առաջին էկրանավորման կինոնկար է (2-րդ էկրանավորումը 1984 թվական, ռեժիսոր՝ Մայքլ Ռեդֆորդ)։
Սյուժե
Օվկիանիայի ապագա գերտերություններից մեկում սերը հանցագործություն է համարվում։ Միջսեռական հարաբերությունները պետք է կատարվեն միայն բազմանալու համար։ Օրինախախտը իր վրա կզգա տոտալիտար իշխանության ողջ ուժը, որը գլխավորում է անհայտ մեծ եղբայրը։ Բայց Ուինսթոն Սմիթը շարունակում է սիրային արկածները Ջուլիայի հետ։
Արտաքին հղումներ
Կատեգորիա:1956 ֆիլմեր Կատեգորիա:Գիտաֆանտաստիկ ֆիլմեր Կատեգորիա:Գրական ստեղծագործությունների էկրանավորումներ Կատեգորիա:Անգլերեն ֆիլմեր Կատեգորիա:Բրիտանական դրամա ֆիլմեր Կատեգորիա:Ֆիլմ-հակաուտոպիա Կատեգորիա:Բրիտանական ֆիլմեր Կատեգորիա:Ֆիլմեր, որոնց գործողությունները տեղի են ունենում ապագայում Կատեգորիա:Columbia Pictures ֆիլմեր
Վարվառա Ջափարիձե
Ջափարիձե Վարվառա Մելիքսեդեկի (Միքայելի) (Խոջայանց) 1886, գյուղ Սաշխետ (Վրաստանի նախկին Քութայիսի նահանգապետ) Վարվառա Մելիքսեդեկի Ջափարիձե (Խոշայանց) - հոկտեմբերի 29, 1952, Մոսկվա, Անդրկովկասի հեղափոխական շարժումների մասնակից։ ՌՍԴԲԿ անդամ 1902 թվականից, բոլշևիկ Պ․ Ա․ Ջուսփադիձեի կինը։
Կենսագրություն
Ավարտել է Քութայիսի գիմնազիան (1903)։ Հեղափոխական գործունեության համար բազմիցս (1903, 1905, 1907) ձերբակալվել է։ ՌՍԴԲԿ Կովկասյան միութենական կոմիտեի առաջադրանքով 1904 թվականին տեղափոխվել է Բաքու։ Բանվորական դպրոցներում զբաղվել է ուսուցչությամբ, կատարել պրոպագանդիստական աշխատանք։ 1918 թվականի օգոստոսին նրա միջոցով կապ է հաստատվել Բաքվի ձերբակալված կոմիսարների և դրսի ընկերների միջև։
1918 թվականի սեպտեմբերի 26-ին կոմիսարների հետ, Կրասնովոդսկում ձերբակալվել է։ 1918 թվականից պատասխանատու աշխատանք է կատարել ՕՍԴԲԿ լուսժողկոմատի քաղաքական լուսավորության գլխավոր վարչությունում։
Աշխատանք
1920 թվականից աշխատել է Թիֆլիսում՝ Ադրբեջանի ԽՍՀ ներկայացուցչությունում։ 1921-1922 թվականներին եղել է ՎԿԿ ԿԿ Կինբաժնի վարիչ, 1930-1931 թվականներին՝ ՎԽՍՀ լուսժողկոմի տեղակալ։ 1933 թվականից աշխատել է ԽՍՀՄ ծանր արդյունաբերության ժողկոմատում։ Եղել է ԽՍՀՄ խորհրդի 1 համագումարի, ԽՄԿԿ 15, 17 համագումարների պատգամավոր։
Պարգևներ
Պարգևատրվել է աշխատանքային կարմիր դրոշի շքանշանով։
Կատեգորիա:Հեղափոխական շարժման գործիչներ Կատեգորիա:Աշխատանքային կարմիր դրոշի շքանշանի ասպետներ
Acanthocinus xanthoneurus
Ծանոթագրություններ
Կատեգորիա:Երկարաբեղիկներ
Լյուսի Ռի
Դեյմ Լյուսի Ռի (անգլ.՝ Dame Lucie Rie, մարտի 16, 1902, Վիեննա, Ավստրո-Հունգարական կայսրություն - ապրիլի 1, 1995, Լոնդոն, Անգլիա, Միացյալ Թագավորություն), ավստրիական ծագումով՝ բրիտանացի բրուտագործ արվեստագետ։
Կրթություն
Լյուսի Գոմպերցը ծնվել է Վիեննայում, Ստորին Ավստրիայում՝ Ավստրո-Հունգարիա, հրեա բժիշկ Բենջամին Գոմպերցի ընտանիքում, ով Զիգմունդ Ֆրոյդի խորհրդատուն էր։ Լյուսին նրա կրտսեր դուստրն էր։ Նա ուներ երկու եղբայր՝ Փոլ Գոմպերց և Թեդի Գոմպերց։ Փոլ Գոմպերցը սպանվել է Առաջին համաշխարհային պատերազմի իտալական ռազմաճակատում 1917 թվականին։ Նա լիբերալ դաստիարակություն է ստացել ։
Նա խեցեգործություն է սովորել Միքայել Պովոլնիի մոտ Վիեննայի «Kunstgewerbeschule»-ում (հայ.՝ գեղարվեստական դպրոց), արվեստների և արհեստների դպրոցում, որը կապված է Վիեննայի արվեստանոցների հետ, ուր նա ընդունվել է 1922 թվականին։
Վիեննա
Վիեննայում Լյուսիի քեռին ուներ արվեստի հետ կապ ունեցող աշխատանքների հավաքածու, որը ներշնչեց Լյուսիի հետաքրքրությունը հնագիտության և ճարտարապետության նկատմամբ։ Նա առաջին անգամ ոգեշնչվել է իր հորեղբոր հռոմեական խեցեղենի հավաքածուից, որը պեղվել է Վիեննայի արվարձաններից։ Նա իր առաջին ստուդիան հիմնեց Վիեննայում 1925 թվականին և նույն տարի ցուցադրեց իր աշխատանքնեռրը Ֆրանսիայում՝ Փարիզի միջազգային ցուցահանդեսում։ Նա կրել է նեոդասականություն, յուգենդստիլի, մոդեռնիզմի և ճապոնիզմի ազդեցությունը, որն մեծ դեր է խաղացել իր հետագա գործերի մեջ ։
1937 թվականին Ռին արծաթե մեդալ է նվաճել Փարիզի միջազգային ցուցահանդեսում (ցուցահանդես, որի համար Պաբլո Պիկասոն նկարել է հանրահայտ Գերնիկան)։ Ռիին որպես բրուտագործ իր առաջին անհատական ցուցադրությունն անցկացրել է 1949 թվականին ։
Լոնդոն
1938 թվականին Ռին փախել է նացիստական Ավստրիայից, որն բռնի ուժով միացվել էր նացիստական Գերմանիային, և գաղթել է Անգլիա, որտեղ հաստատվել է մայրաքաղաք Լոնդոնում ։ Մոտավորապես այս ժամանակ նա բաժանվեց Հանս Ռիից, մի գործարարից, ում հետ նա ամուսնացել էր Վիեննայում 1926 թվականին, և նրանց ամուսնությունը լուծարվեց 1940 թվականին։ Որոշ ժամանակ նա կացարան տրամադրեց ավստրիացի մեկ այլ էմիգրանտի՝ ֆիզիկոս Էրվին Շրյոդինգերին։ Պատերազմի ընթացքում և դրանից հետո, ծայրը ծայրին հասցնելու համար, նա պատրաստում էր կերամիկական կոճակներ և զարդեր կուտյուրային առևտրային կետերի համար ։  Դրանցից մի քանիսն այժմ ցուցադրվում են Լոնդոնի Վիկտորիայի և Ալբերտի թանգարանում և որպես Լիզա Սեյնսբերի հավաքածուի մաս՝ Արևելյան Անգլիայի համալսարանի Նորվիչի տեսողական արվեստների Սեյնսբերի կենտրոնում։
1946 թվականին Ռին վարձեց Հանս Քոպերին ՝ կերամիկայի ոլորտում փորձ չունեցող մի երիտասարդի՝ օգնելու նրան կոճակների արտադրության պրոցեսում։ Թեև Քուփերը հետաքրքրված էր քանդակագործությամբ, նա ուղարկեց նրան Հեբեր Մեթյուզ անունով մի բրուտի մոտ, որը նրան սովորեցրեց անիվի վրա կաթսաներ պատրաստել։ Ռինի և Քոփերի աշխատաքնենրը ցուցադրել են 1948 թվականին, Քոփերը դարձավ Ռիի ստուդիայի գործընկերը, որտեղ նա մնաց մինչև 1958 թվականը ։ Նրանց բարեկամությունը տևեց մինչև Կոպերի մահը՝ 1981 թվականին։
Ռիի փոքրիկ ստուդիան գտնվում էր Ալբիոն Մյուս 18 հասցեում՝ Լոնդոնի Հայդ պարկի մոտ գտնվող փոխակերպված ախոռների նեղ փողոցում։ Նա շատ մարդկանց հրավիրեց իր արվեստանոց և հայտնի էր նրանով, որ իր այցելուներին թեյով, տորթով և բազմաթիվ այլ թխվածքներով, քաղցրավենիքով էր հյուրասիրում։ Ստուդիան գրեթե անփոփոխ մնաց այն 50 տարիների ընթացքում, երբ նա զբաղեցնում էր այն և վերակառուցվեց Վիկտորիայի և Ալբերտի թանգարանի կերամիկայի պատկերասրահում։
Ռին Բեռնարդ Լիչի ընկերն էր՝ 20-րդ դարի կեսերին բրիտանական ստուդիայի խեցեգործության առաջատար դեմքերից մեկը, և նա տպավորված էր նրա հայացքներով, հատկապես կաթսայի «լիարժեքության» վերաբերյալ ։ Բայց չնայած նրա անցողիկ ազդեցությանը, նրա վառ գույներով, նուրբ, մոդեռնիստական խեցեղենը առանձնանում է Լիչի զուսպ, գեղջուկ, արևելյան աշխատանքից։ Նա դասավանդել է Քեմբերվելի արվեստի քոլեջում 1960 թվականից մինչ 1972 թվական։
Նա իր աշխատանքի համար արժանացել է մի քանի մրցանակների և մեծ հաջողությամբ ցուցադրել է ցուցահանդեսը։ Նրա ամենահայտնի ստեղծագործությունները հասարակ իրեր են՝ ծաղկամաններ, շշեր և թասեր, որոնք որոշակի ոգեշնչում են ստացել ճապոնական, ինչպես նաև շատ այլ մշակույթներից։ Կան նաև այլ գործեր, ինչպիսիք են կոճակները, որոնք նա կտակել է իր մտերիմ ընկերոջը՝ ճապոնացի դիզայներ Իսսեյ Միյակեին և թասեր՝ ներառյալ իր սեփական ձվի բաժակը, որը նա տվել է հրատարակիչ Սյուզան Շոուին ։
Մահ
Նա դադարեց խեցեղենի արտադրությունը 1990 թվականին, երբ տարավ ինսուլտների առաջին շարքը։ Նա մահացավ իր սեփական տանը՝ Լոնդոնում, 1995 թվականի ապրիլի 1-ին, 93 տարեկան հասակում ։
Ժառանգություն
Ռիի աշխատանքը նկարագրվել է որպես կոսմոպոլիտ ։ Նրան լավագույնս հիշում են իր ստեղծած ամանների և շշերի ձևակերպումներով։ Նրա խեցեղենը ցուցադրվում է ամբողջ աշխարհի հավաքածուներում, ներառյալ Նյու Յորքի ժամանակակից արվեստի թանգարանում, Մեծ Բրիտանիայի Յորքի արվեստի պատկերասրահում, Պիտսբուրգի Քարնեգի արվեստի թանգարանում և Շոտլանդիայի Փեյսլիի թանգարանում  ։ Նա իր 60 տարվա կարիերայի ընթացքում ազդեց բազմաթիվ բրուտագործների վրա և զարգացրեց շատ հնարամիտ վառարանների հետ աշխատելու մեթոդներ ։  Նրա ստուդիան տեղափոխվեց և վերակառուցվեց 2009 թվականին բացված Վիկտորիայի և Ալբերտի թանգարանի նոր կերամիկական պատկերասրահում։ 1960 թվականից մինչև 1971 թվականը Քեմբերվելի արվեստի դպրոցում դասավանդելուց հետո նրան շնորհվել է Dame Commander (DCE) կոչում ։
Արտաքին հղումներ
Կատեգորիա:Articles with hCards Կատեգորիա:Հրեա կին արվեստագետներ Կատեգորիա:1995 մահեր Կատեգորիա:1902 ծնունդներ Կատեգորիա:Ավստրիացի արվեստագետներ Կատեգորիա:Բրիտանացի արվեստագետներ Կատեգորիա:Լոնդոն քաղաքում մահացածներ Կատեգորիա:Վիեննա քաղաքում ծնվածներ
Կամ ան Ամենուա
Կամ ան Ամենուա (Camps-en-Amiénois), համայնք Ֆրանսիայի Պիկարդիա մարզի Սոմ գավառում ։
Բնակչությունը 2006 թվականի դրությամբ կազմում է 176 մարդ, բնակչության խտությունը` 38.77 մարդ/կմ²։ Բնակավայրը զբաղեցնում է 4.54 կմ² տարածք։
Աշխարհագրություն
Գտնվում է Փարիզ քաղաքից 120 կմ հյուսիս, Ամյեն քաղաքից 24 կմ արևմուտք։
Տնտեսություն
2010 թվականին ուներ 112 աշխատունակ (15-64 տարեկան) բնակիչ, որոնցից ակտիվ էին 80-ը, իսկ ոչ ակտիվները` 32։ Ակտիվության ցուցանիշը կազմում է 71,4 %։ 80 աշխատունակ մարդկանցից աշխատել է 73 անձ (40 տղամարդ և 33 կին)։ Գործազուրկ են եղել 7 անձ (3 տղամարդ և 4 կին)։ 32 անաշխատունակներից 13-ը եղել են աշակերտներ կամ ուսանողներ, 15-ը` թոշակառուներ, իսկ 4-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Օֆելյա Ֆեռնանդես
Օֆելյա Ֆեռնանդես, արգենտինացի քաղաքական գործիչ է և քաղաքական ակտիվիստ։ Բունեոս Այրեսի քաղաքային օրենսդիր մարմնի ամենաերիտասարդ անդամն է, ընտրվել է 2019 թվականի հոկտեմբերի 27-ին, ընդամենը 19 տարեկան հասակում ։
Վաղ կյանք և կրթություն
Օֆելյա Ֆեռնանդեսը ծնվել է 2000 թվականի ապրիլի 14–ին, հայրը երաժիշտ է, իսկ մայրը՝ բյուրոյի աշխատակից ։ Միջնակարգ աստիճանը ստացել է Կառլոս Պելեգրինի բարձրագույն առևտրի դպրոցում ։ Ավագ դպրոցում դարձել ուսանողական խորհրդի ամենաերիտասարդ նախագահը և վերընտրվել է առաջինը ։ Որպես ուսանողական խորհրդի նախագահ՝ հաճախ էր միանում ուսանողական դասադուլներին ։
Քաղաքական կարիերա
Ակտիվիստ և ֆեմինիստ Ֆեռնանդեսը մասնակցել է Արգենտինայում արհեստական վիժեցման օրինականացմանն աջակցող ցույցերին, և ելույթ է ունեցել բանավեճի ընթացքում Ազգային կոնգրեսում 2018 թվականի օրինագծի մշակման վերաբերյալ ։ Նաև ամենաերիտասրդ բանախոսն էր Լատինական Ամերիկայի Հասարակական գիտությունների խորհրդի կողմից կազմակերպված G20–ի գագաթնաժողովին, 2018 թվականի նոյեմբերին ։
«Պերոնիստ Ֆրենտե դե Տոդոս» կուսակցության երրորդ թեկնածուն էր քաղաքային օրենսդիր մարմնի 2019 թվականի ընտրություններում ։ Նա իր առաջին ձայնը տվել է օգոստոսին անցկացվող նախնական ընտրությունների ժամանակ ։ Ընտրվել է քաղաքային օրենսդիր մարմնում 2019 թվականի հոկտեմբերի 27–ին, իր օրենսդրական ժամկետը սկսվել է նույն տարվա դեկտեմբերի 10 –ին ։ Օրենսդիր մարմնում ընտրվելուց հետո Ֆեռնանդեսը տարբեր աղբյուրների կողմից համարվել է Լատինական Ամերիկայի ամենաերիտասարդ օրենսդիրը  ։
Ֆեռնանդեսը Vamos–ի՝ ձախակողմյան խմբի անդամ է, որը կազմակերպվել է Պատրիան գրանդե ֆրոնտի շրջանակներում։ Քաղաքային օրենսդիր մարմնում, նստում է Ֆրենտե դե Տոդոսի խորհրդարանական դաշինքում ։
Աշտիներեն
Աշտիներեն, աշտինների լեզուն, դվարգանյան լեզուներիից մեկը։ Շատերը տեաղփոխվել են Ռուսաստանի եվրոպական հատվածի հարավային քաղաքներ։ Լեզվակիրների թիվը մոտավորապես 2000 է։ Տարածված են Դաղստանի Աշտի գյուղում։
Ալթի Կարլիև
Կարլիև Ալթի, թուրքմեն խորհրդային դերասան, ռեժիսոր։ ԽՍՀՄ ժողովրդական արտիստ (1955)։ 1931-1941 թվականներին՝ Թուրքմենական դրամատիկական թատրոնի (Աշխաբադ) դերասան, 1953-1956 թվականներին՝ գլխավոր ռեժիսոր։ Լավագույն դերերից են՝ Յարովոյ (Տրենյովի «Լյուբով Յարովայա»), Տրուֆալդինո (Գոլդոնիի «Երկու տիրոջ ծառան»)։ 1941-1953 թվականներին՝ Մահտումկուլիի անվան թուրքմենական օպերայի և բալետի թատրոնի գլխավոր ռեժիսոր։ ԽՍՀՄ պետական (1941, 1948) Թուրքմենական ԽՍՀ Մահտումկուլիի անվան (1966) մրցանակների դափնեկիր։
Ծանոթագրություններ
Կատեգորիա:Խորհրդային դերասաններ Կատեգորիա:Խորհրդային կինոռեժիսորներ Կատեգորիա:ԽՍՀՄ ժողովրդական արտիստներ Կատեգորիա:20-րդ դարի դերասաններ Կատեգորիա:ԽՍՀՄ կինեմատոգրաֆիստների միության անդամներ
Animalизм
Animalизм, Animal ДжаZ խմբի առաջին ստուդիային ալբոմը, թողարկվել է 2002 թվականին։
Ալբոմի մասին
Ալբոմի ձայնագրման մասնակիցներն էին Ալեքսանդր Կրասովիցկին վոկալ, Իգոր Բուլիգին բաս, Եվգենի Րյախովսկի կիթառ, բեք վոկալ 7 ստեղծագործություններում, Բորիս Գոլոդեց ստեղնաշարային, Սերգեյ Եգորով թմբուկներ, Միլա թավջութակ, Յուրի Սմիրնով ձայնագրություն, բեք վոկալ, Անդրեյ Զայցև մենեջմենթ ։
Արտաքին հղումներ
Կատեգորիա:2002 ալբոմներ
Հիոսցին
Հիոսցին, հայտնի է նաև որպես սկոպոլամին, դեղամիջոց է, որը օգտագործվում է ծովային հիվանդության, հետվիրահատական սրտխառնոցների ու փսխումների կանխարգելման ու բուժման համար ։ Օգտագործվում է նաև նախավիրահատական շրջանում թքարտադրությունը ընկճելու նպատակով ։ Ներարկման եղանակով օգտագործելիս էֆեկտը սկսվում է մոտավորապես 20 րոպեից և պահպանվում 8 ժամ ։ Կարող է օգտագործվել նաև պերօրալ դեղահաբերի ու մաշկային սպեղանիի ձևով ։
Ընդհանուր կողմնային էֆեկտներից են քնկոտությունը, տեսողության մթագնումը, բբերի լայնացումը ու բերանում չորությունը ։Խորհուրդ չի տրվում այն մարդկանց ովքեր ունեն փականկյուն գլաուկոմա կամ աղիքային անանցանելիություն ։ Միանշանակ հայտնի չէ անվտանգ է օգտագործումը հղիության ընթացքում թե ոչ, բայց կրծքով կերակրելու ժամանակ թվում է անվտանգ ։Հիոսցինը պատկանում է հակամուսկարինային դեղամիջոցների ընտանիքին, նյարդային համակարգում ճնշում է ացետիլխոլինի որոշ էֆեկտներ ։
Բժշկական կիրառությունը
Հիոսցինըօգտագործվում է մի շարէ դեպքերում, որոնցից են
Երբեմն օգտագործվում է որեպս նախադեղատոգորում (ռեսպիրատոր համակարգում սեկրեցիան ընկճելու նպատակով) վիրաբուժությունում, ամենահաճախ ներարկումային ձևով ։
Հղիություն
Հիոսցինը անցնում է պլացենտայով ինչը վկայում է այն մասին, որ չի կարելի բացառել ռիսկը պտղի համար։ Բավարար հետազոտություններ արված մարդկանց ու կենդանիների վրա հասանելի չեն, բայց առկա հետազոտությունները ցույց չեն տվել բարձր ռիսկ։ Կարող է առաջացնել շնչառության թուլացում և/կամ նեոնատալ արյունազեղում հղիության ընթացքում օգտագործելիս։ Երբեմն տրանսդերմալ հիոսցինը օգտագործվում է, որպես էպիդուրալ անզգայացման լրացում կեսարյան հատման ժամանակ, առանց անցանկալի ազդեցության պտղի ԿՆՀ վրա։
Կրծքով կերակրում
Հիոսցինը կրծքի կաթ է հայտնվում սեկրեցիայի միջոցով։ Խորհուրդ է տրվում լինել զգույշ հիոսցին կիրառելիս կրծքով կերակրող մայրերին։
Ծերեր
Կողմնակի էֆեկտների առաջացման հավանականությունը ծերերի մոտ համեմատ երիտասարդների աճում է։ Այդ երևույթը առավել նկատելի է այն ծերերի մոտ ովքեր օգտագործում են մի քանի այլ դեղամիջոցներ։ Խորհուրդ է տրվում խուսափել այս տարիքային խմբում հիոսցինի կիրառությունից դրա հակախոլիներգիկ կողմնակի էֆեկտների պատճառով,որոնք կապված են նաև դեմենցիայի զարգացման բարձր ռիսկի հետ։
Կողմնակի էֆեկտներ
Կողմնակի ազդեցության դեպքեր   ։
Հազվադեպ հանդիպող ( 0,1-1% դեպք) կողմնակի էֆեկտներն են՝
Անհայտ հաճախականության կողմնակի էֆեկտներն են՝
Գերդոզավորում
Ֆիզոստիգմինը խոլիներգիկ պրեպարատ է, որը հեշտությամբ անցնում է հեմատոէնցեֆալիկ պատնեշով և օգտագործվում է որպես անտիդոդ հիոսցինով գերդոզավորման պայմաններում կենտրոնական նյարդային համակարգի դեպրեսիայի սիմպտոմները բուժելու նպատակով ։ Հաճախ հիոսցինով գերդոզավորման ժամանակ խորհուրդ է տրվում նաև այլ օգնող միջոցառումներ, օրինակ ստամոքսի լվացում, արհեստականորեն փսխումների առաջացում։ Գերդոզավորման ախտանիշներից են ՝
Այլ դեղորայքների հետ փոխազդեցություն
Առանձնակի ուշադրություն պետք է դարձնել հիոսցինի օգտագործմանը այլ հակախոլիներգիկ խմբի պատկանող դեղորայքների հետ միասին։ Հետևյան պրեպարատները կարող են պոտենցել հիոսցինի ազդեցությանը՝ անալգետիկ/ցավազրկողներ, էթանոլ, զոլպիդեմ, թիազիդային միզամուղներ, բուպրենորֆին, հակախոլիներգիկ պրեպարատներ, ինչպիսիք են օրինակ թիոտրոպինը և այլն։
Ընդունման եղանակները
Հիոսցինը կարող է օգտագործվել պեր օրալ, ենթամաշկային, ներակնային և ներերակային, ինչպես նաև տրանսդերմալ սպեղանիների տեսքով։ Պեր օրալ, ներակնային և ներերակային տեսակները ունեն կիսադուրսբերման ավելի կարճ ժամանակ և դրանք հիմնականում հիդրոբրոմիդ հիոսցինի տեսքով են։
Ֆարմակոդինամիկա
Չնայած որ հիոսցինին անվանում են անուղղակի հակամուսկարինային դեղամիջոց, անուղղակի փաստերը ցույց են տալիս դրա m1-ընկալիչների ենթատեսակների առանձնահատկությունները ։
Բիոսինթեզը բույսերում
Հիոսցինը պատկանում է մի շարք բույսերի ընտանիքների երկրորդային մետաբոլիտների շարքին (որոնցից են՝ henbane, Datura, Brugmansia, Duboisia) :
Հիոսցինի բիոսինթեզը սկսվում է L-օրնիտինի դեկարբօքսիլացիայից մինչև պուտրեսցին՝ օրնիտին դեկարբօքսիլազայի միջոցով։ Պուտրեսցինը մեթիլացվում է, դառնալով N-մեթիլպուտրեսցին՝ պուտրեսցինային N-մեթիլտրանսֆերազայով ։
Պուտրեսցինօքսիդազան, որը ընտրողաբար ճանաչում է մեթիլացված պուտրեսցինին, կատալիզում է այդ միացության դեզամինացիան մինչև 4-մեթիլամինոբութանալ, որը սպոնտան կերպով N-մեթիլպիրոլիում կատիոնի հետ մասնակցում է օղի առաջացմանը։ Հաջորդ քայլով պիրոլիումի կատիոնը կոնդենսացվում է ացետոնացետատի թթվի հետ առաջացնելով հիգրին։ Ցույց չի տրվել այս ռեակցիան կատալիզող ինչ-որ ֆերմենտատիվ ակտիվություն։ Հիգրինը լրացուցիչ վերադասավորվում է դառնալով տրոպինոն ։
Այս ամենի հետևանքով տրոպինոն ռեդուկտազա 1-ը տրոպինոնը դարձնում է տրոպին, որը կոնդենսացվում է ֆենիլալանինից ստացված ֆենիլակտանի հետ՝ դառնալով լիտորին։ Ցիտոքրոմ P450՝ կլասիֆիկացված որպես Cyp80F1 օքսիդացնում է լիտորինը հիոսցինամին ալդեհիդի։ Վերջին փուլում հիոսցինամինը էպօքսիդացվում է, 6-բետա-հիդրօքսիհիոսցինամին էպօքսիդազայով, որի արդյունքում առաջանում է հիոսցին ։
Պատմական ակնարկ
Առաջին ալկալոիդների շարքին պատկանող, բուսական ծագման հիոսցինը 1880-ական թվականից սկսած, երբ առաջին անգամ ստացվեց գերմանացի գիտնական Ալբերտ Լադենբուրգի կողմից, օգտագործվում էր մաքուր ձևով։ Ինչպես նաև բուսական հիմք ունենալու շնորհիվ մտնում էր մի շարք դեղորայքների կազմության մեջ դեռ պատմական ժամանակներից ։ Լադենբուրգի հիոսցինի կառուցվածքի ու ակտիվության նկարագրությունը տալուց հետո, հիոսցինի և/կամ ատրոպինի սինթետիկ անալոգների և դրանց ընդհանուր սինթեզի մեթոդների փնտրտուքները 1930-ական ու 1940-ական թվականներին բերեցին վաղ հակահիստամին և դրա նախատիպ հանդիսացող դիֆենհիդրամինի բացահայտման։ Այդ դեղորայքների քիմիական ենթատիպը և պետիդինը, առաջին, ամբողջովին սինթետիկ օփիոիդ անալգետիկն է, հայտնի որպես Դոլանտին ու Դեմերոլ տարբեր այլ վաճառքային անունների ցանկում։
1899 թվականին բժիշկ Շնայդեռլին առաջարկեց օգտագործել հիոսցինն ու մորֆին վիրաբուժական անէսթեզիայի մեջ և սկսեց սպորադիկ կերպով օգտագործել հենց այդ նպատակով ։ Այդ կոմբինացիայի օգտագործումը մանկաբարձական անէսթեզիոլոգիայում առաջին անգամ առաջարկեց Ռիչարդ վոն Սթեյնբուխելը 1902 թվականին, հետագայում՝ սկսած 1903 թվականից ուսումնասիրել ու զարգացրել է Կառլ Գաուսը Ֆրայբուռգում, Գերմանիա ։ Այդ մեթոդը ստացել է «Dämmerschlaf» (մշուշոտ քուն) կամ «Ֆրայբուռգյան մեթոդ» անվանումը ։ Այս մեթոդը տարածվել է բավականին դանդաղ և տարբեր կլինիկաներ փորձարկում էին տարբեր դոզավորումներ ու կոմպոնենտներ․ 1915 թվականին «Կանադական բժշկական ասոցիացիա» ամսագիրը հայտնեց, որ մեթոդը իսկապես գտնվում է աշխատանքների, զարգացման փուլում ։ Այն լայն կերպով օգտագործվում էր ԱՄՆ-ում մինչև 1960-ական թվականներ, երբ աճող քիմիոֆոբիան և ավելի բնական ծննդաբերական գործունեությունների ձգտումը բերեց այդ մեթոդից հրաժարման ։
Անուններ
Հիոսցին հիդրոբրոմիդը միջազգային չպատենտավորված անվանում է, իսկ հիդրոբրոմիդ սկոպոլամինը ԱՄՆ-ում ընդունված անվանում։ Այլ անուններից են՝ լեվո-դուբոիզին, սատանայի շունչ, բուրունդագա ։
Բուրունդանգա անվանումը ստացել է Բրուգմանսիա (Brugmansia) բույսի էկստրակտ լինելու պատճառով ։
Ժամանցային(ռեկրեացիոն) և կրոնական օգտագործումը
Չնայած որ երբեմն իր հալյուցինոգեն էֆեկտների պատճառով օգտագործվում է ժամանցային նպատակով, ֆիզիկական ու հոգեկան զգացումները հաճախակի լինում են ոչ հաճելի։ Դա նաև ֆիզիկապես է վտանգավոր, այդ պատճառով կրկնակի օգտագործումը հազմադեպ է լինում ։ 2008 թվականի հունիսին ավելի քան 20 մարդ փսիխոզ ախտորոշմամբ հոսպիտալիզացվել է Նորվեգիայում, կեղծված հիոսցին պարունակող Ռոհիպնոլի դեղահաբեր ընդունումից հետո ։ 2018 թվականի հունվարին 9 մարդ հոսպիտալացվել էր Պերթում, արևմտյան Ավստրալիայում, ասված է թե հիոսցինի ընդունումից հետո։
Պատմությունում հայտնի են դեպքեր, երբ տարբեր բույսեր՝ որոնք սինթեզում են հիոսցին, օգտագործում էին փսիխոակտիվ կերպով, կրոնական պատճառներով ։ Երբ օգտագործվում էին այդ բուսերի էնտեոգեն պրեպարատները, հիոսցինը համարվում էր հիմնական փսիխոակտիվ միացությունը և բավականին կարևորագույն աստիճանով պատասխանատու էր հալյուցինոգեն էֆեկտների առաջացման համար, նամանավանդ երբ պրեպարատը դառնում էր քսուք տեղային ազդեցության համար (հատկապես՝ «թռչող քսուքը») ։ Հիոսցինը հայտարարված է այդ բույսերում միակ ակտիվ ալկալոիդ, որը կարող է էֆեկտիվորեն ներծծվել մաշկով, առաջացնելով համապատասխան էֆեկտներ ։ Այդ քսուքների տարբեր բաղադրատոմսեր ուսումնասիրվել են Եվրոպական կախարդություններում/մոգություններում նույնիսկ մինչև վերածննդյան դարաշրջան, և իրենց մեջ ներառում էին բաղադրամասեր, որոնք հիոսցինի տրանսդերմալ ներծծմանն էին նպաստում (օրինակ այնպիսիք՝ ինչպիսիք են կենդանական ճարպերը), ինչպես նաև այլ հավանական բաղադրամասեր, որպեսզի հակազդեին դրա բացասական և դիսֆորիկ էֆեկտներին ։
Հարցաքննություն
20-րդ դարի սկզբում հիոսցինի էֆեկտները, որպես անկեղծության/ճշմարտության շիճուկ հետազոտվում էին հարցաքննության ժամանակ օգտագործման նպատակով ։ Բայց կողմնակի ազդեցությունների պատճառով հետազոտությունները դադարեցվել էին ։ 2009 թվականին Չեխոսլովակիայի ազգային անվտանգության գաղտնի ծառայությունները ամենաքիչը 3 անգամ օգտագործել են հիոսցին հակաիշխանական դավադիրներից խոստովանություն ստանալու նպատակով ։
Հանցանգործություններ
Ապացույցները այն մասին, որ հիոսցինը սովորաբար օգտագործում են հանցագործություններում, նկարագրվել են որպես չափազանցված, կամ/թե ճշմարտությունից դուրս ։ Փոշիացված հիոսցինը, որին անվանում են նաև «սատանայի շունչ», այսպես ասած չի «լվանում ուղեղը», և չի կառավարում մարդկանց չարամիտների կողմից ։ Բայց և այնպես, պրեպարատը օգտագործումից հետո առաջացնում է հիշողության կորուստ, քնկոտություն, բենզոդիազեպինների ու ալկոհոլային թունավորման էֆեկտների նմանությամբ։
Ճանապարհորդական ուղեցույցում, հրապարակված ԱՄՆ-ի պետական դեպարտամենտի կողմից 2012 թվականին, ասվում է․ - «Հանցագործների կողմից զոհին սպանելու ամենատարածված և հատկապես ամենավտանգավոր մեթոդներից մեկը նարկոտիկներ օգտագործելն է համարվում։ Ամենատարածվածը (Կոլումբիայում) հիոսցինն էր։ Ոչ պաշտոնական գնահատականներով ամեն տարվա հաշվարկով դեպքերի թիվը կապված հիոսցինի հետ Կոլումբիայում կազմել են 50 000 մարդ։ Հիոսցինը կարող է բերել գիտակցության կորստի 24 ժամ և ավելի ընթացքում։ Մեծ դոզաներով կարող է բերել շնչական անբավարարության և մահի։ Հաճախ օգտագործում են հեղուկ և փոշի տարբերակները սննդում ու խմելու հեղուկներում ավելացնելով։ Այս դեպքերի մեծամասնությունում այդ ամենը կատարվում է գիշերային ակումբներում, բառերում։ Եվ որպես կանոն հարուստ ու հաջողակ տղամարդիկ դառնում են թիրախ երիտասարդ ու գրավիչ կանանց կողմից։ Խորհուրդ է տրվում, որպեսզի չդառնալ հիոսցինի զոհ, երբեք չպետք է համաձայնել ընդունել խմիչք կամ ուտելիք, որը առաջարկվել է անծանոթի կամ նոր ծանոթի կողմից, ինչպես նաև նրանց ներկայությամբ չթողնել առանց հսկողության խմիչքը կամ ուտելիքը։ Հիոսցինի կամ այլ դեղորայքների զոհերը պետք է անհապաղ դիմեն բժշկի » ։
Գողությունների հետ մեկտեղ, այն ենթադրում են, որ կապված է մարդկանց առևանգումների և սեքսուալ ոտնձգությունների հետ ։ 2008 թվականին Բարսելոնայի հիվանդանոցային կլինիկայում մտցվել է նոր պրոտոկոլ, օգնելու բուժծառայողներին պարզել, հայտնաբերել, նույնականացնել այդ դեպքերը։ 2015 թվականի փետրվարին արդեն մադրիդյան կլինիկաներում ընդունվեցին նույնատիպ փաստաթղթեր ։ Հիվանդանոցային կլինիկաներում քիչ են գիտականորեն հաստատված դեպքերը, որոնք հաստատում են հիոսցինի օգտագործումը այդ հանցագործություններում, և զոհերի պատմությունների հիման վրա են կարողանում գալ ինչ որ եզրահանգման ։ Չնայած հիոսցինով թունավորման դեպքերը հաճախ են հայտնվում մեդիայում, որպես բռնաբարությունների, առևանգումների, սպանությունների կամ գողությունների ուղեկից, քննարկվում է այդ պրեպարատի ազդեցությունը զոհի վրա, դրա օգտագործման եղանակները հանցագործների կողմից (տրանսդերմալ ինյեկցիաներ, ինհալյացիոն քարտեր, թղթեր և այլն)։ Այս ամենը հաճախ չափազանցված է լինում  ,  նամանավանդ մաշկով ազդեցությունը, քանի որ այն դեղաչափը, որը կարող է ներծծվել մաշկով՝ չափազանց փոքր է, որպեսզի առաջացնի ինչ որ ազդեցություն ։ Հիոսցինային տրանսդերմալ պատչերը էֆեկտիվության համար պետք օգտագործվեն մի քանի ժամից մինչև մի քանի օր ։
1998 թվականից մինչև 2004 թվական ընկած ժամանակաշրջանում Բոգոտայի կլինիկայում (Կոլումբիա) անհետաձգելի բուժօգնության բաժանմունք դիմող դեպքերի 13%-ը, որոնց պատճառը հանցագործության նպատակներով թունավորումներն էին, կապված էին հիոսցինի կիրառության հետ, իսկ 44% դեպքերում բենզոդիազեպինների ։ Հաճախակի դեպքերից էին, երբ մարդը թունավորվել էր գողություն կատարողի կողմից, որը զոհին տվել էր ինչ որ խմիչք սկոպոլամինով, հույս ունենալով, որ զոհը կկորցնի գիտակցությունը և չի կարողանա հակազդել, խոչընդոտել կողոպուտին ։
Հետազոտություններ
Հիոսցինը որպես հետազոտական միջոց է օգտագործվում՝ ուսումնասիրելու հիշողության կոդավորումը։ Հենց սկզբից, դեռ մարդկանց վրա փորձարկումների փուլում պարզ էր, որ համեմատաբար ցածր դոզաներով մուսկարինային ընկալիչների անտագոնիստ սկոպոլամինը առաջացնում է ժամանակավոր կոգնիտիվ դեֆեկտներ ։ Այդ պահից սկսած սկոպոլամինը դարձավ ստանդարտ դեղորայքային միջոց կենդանիների մոտ կոգնիտիվ խանգարումների էքսպերիմենտալ ինդուկցիայի համար ։ Պրիմատների վրա հետազոտությունները ցույց տվեցին, որ ացետիլխոլինը մասնակցում է նոր ինֆորմացիայի կոդավորմանը երկարաժամկետ հիշողության մեջ ։
Հիոսցինը բացասական ազդեցություն է ցուցաբերում կարճաժամկետ հիշողության, հիշողության ստացման, ուսոցւման պրոցեսների, տեսողական ճանաչողական հիշողության, վիզուալ-տարածական փորձի, վիզուալ-տարածական հիշողության, վիզուալ-պերցեպտիվ ֆունկցիայի, վերբալ հիշողությունների և փսիխոմոտոր ֆունկցիայի արագության վրա ։ Բայց ինչպես երևում է հետազոտություններում բացասապես չի ազդում ճանաչողության ու հիշողության վերականգնման վրա ։ Սկոպոլամինը արգելակում է ացետիլխոլինի ձերբազատմանը հիպոկամպի նեյրոններում, որը սակայն պարտադիր անհրաժեշտ պայման է երկարաժամկետ պոտենցիալի ապահովման համար  ։ Բացի դա հիոսցինը նաև արգելակում է գլուտամատի վաղաժամ արտազատումը հիպոկամպի նեյրոններում, որն էլ իր հերթին բերում է դեպոլարիզացիայի (վերաբևեռացման), գործողության պոտենցիալի ուժեղացման և սինապսների ընկճման։ Հիոսցինի ազդեցությունը ացետիլխոլինի ու գլուտամատի ձերբազատման վրա հիպոկամպի որոնողական նախապատվություններում գերակշռում է կոգնիտիվ ֆունկցիաներին ։ Հիոսցինը օգտագործվել է խոլիներգիկ ֆունկցիայի դեֆեկտների մոդելավորման նպատակով մի քանի հիվանդությունների դեպքում, որոնցից են՝ Ալցհայմերի հիվանդությունը, փխրուն x-ի համախտանիշը, դեմենցիան, Դաունի համախտանիշը։   ։
Ծանոթագրություն
Արտաքին հղումներ
Կատեգորիա:Պրոպիոնատներ Կատեգորիա:Բժշկագիտություն Կատեգորիա:Դեղորայք Կատեգորիա:Դեղագործական քիմիա Կատեգորիա:Հակադեպրեսանտներ Կատեգորիա:Կոգնիտիվ գիտություն Կատեգորիա:Հոգեկան գործընթացներ Կատեգորիա:Հոգեկան առողջություն Կատեգորիա:Հիշողության խանգարումներ
Նովոսվետլովսկի (Օկտյաբրսկի շրջան)
Նովոսվետլովսկի (Новосветловский), ավան Ռուսաստանի Ռոստովի մարզի Օկտյաբրսկի շրջանում։ Մտնում է Կոմունարսկովո գյուղական համայնքի կազմի մեջ։
Կատեգորիա:Ռոստովի մարզի Օկտյաբրսկի շրջանի բնակավայրեր
Զրույց բարբարոսի հետ
«Զրույց բարբարոսի հետ», ամերիկացի լրագրող Փոլ Խլեբնիկովի գիրքը, որի հիմքում ընկած է չեչեն քրեական գործիչ և դաշտային հրամանատար Խոժ Ահմեդ Նուխաևի հետ հեղինակի զրույցը (մականունը՝ «Խոժա»)։ Լույս է տեսել 2003 թվականին՝ «Детектив-Пресс» հրատարակչության կողմից։ 2004 թվականին Խլեբնիկովն սպանվել էր, իսկ Ռուսաստանի գլխավոր դատախազությունը Նուխաևին մեղադրել լրագրողի սպանության կազմակերպման մեջ։ Լրագրողների վկայությամբ՝ այս գործում բազմաթիվ անհամապատասխանություններ կան ։
Նախաբանում Խլեբնիկովը Նուխաևին անվանում է 1980-ական թվականներին «մոսկովյան ավազակային աշխարհի գլխավոր կերպարներից մեկը և «իսլամական արմատական»։ Խլեբնիկովը գրում է. "Նուխաևն իրոք բարբարոս է, նա պետության և նույնիսկ քաղաքակրթության բուն գաղափարի թշնամին է։ Իսլամի նրա ծայրահեղական տարբերակն ակնհայտորեն ներծծված է ավազակային աշխարհայացքով։"
Բովանդակություն
Խլեբնիկովը Նուխաևի հետ հանդիպել է 2000 թվականին Բաքվի հյուրանոցներից մեկում, որը, հեղինակի խոսքով, վեր էր ածվել «չեչեն անջատողականների որջ»։ Հեղինակը, Նուխաևի հետ հարցազրույցից զատ, գրքում ներկայացնում է նաև Ռուսաստանի ՆԳՆ կազմակերպված հանցավորության դեմ պայքարի տարածքային վարչության աշխատակիցներից մեկի մեկնաբանությունները։
Նուխաևը պատմում է իր կենսագրության առանձին հատվածների մասին, վրացի հանցագործ Օթարի Կվանտրիշվիլիի հետ հանդիպման, ռուսական իշխանության դեմ չեչեն անջատողականների դեմ մարտական գործողությունների, Մոսկվայում չեչենական մաֆիայի կայացման մասին։ Նուխաևի խոսքով՝ ազատազրկման վայրերում նա անց է կացրել մոտ 7 տարի։ Խլեբնիկովը բացասաբար է վերաբերվում չեչենական հանցավոր խմբավորումների գործունեությանը և Նուխաևին մեղադրում այն բանի մեջ, որ վերջինիս կողմից հիշատակված «բիզնեսը» հանդիսանում է զենքի ու թմրանյութերի առևտուր, կանանց ներգրավում մարմնավաճառության մեջ, հանցավոր հարձակումներ, սպանություններ և քրեական այլ գործունեություն։
Նուխաևը շարադրում է նաև կրոնի ու եվրոպական քաղաքակրթության վերաբերյալ (մասնավորապես իսլամի) իր հայացքները։ Մեկ այլ գլխում Նուխաևը քննադատության է ենթարկում ԱՄՆ-ին ու ամերիկյան քաղաքացիներին։ Հիշատակելով 1977 թվականին Նյու Յորքում էներգացանցի վթարների ժամանակ զանգվածային անկարգությունները՝ Նուխաևը պնդում է, որ նյույորքցիները, էլեկտրականության անջատումից անմիջապես հետո, զբաղվել են թալանով, կողոպուտով ու բռնությամբ ու, իբր, նույնիսկ ոստիկանությունը չի համարձակվել խառնվել։
Արտաքին հղումներ
Կատեգորիա:Քաղաքական գրքեր Կատեգորիա:Չեչենական պատերազմի մասին գրքեր
Յոլանդա Կոդրա
Յոլանդա Կոդրա (Jolanda Kodra, ), ալբանացի գրող և թարգմանիչ, ալբանացի առաջին կին գրողներից, որ գրել է ալբաներենով, ինչպես նաև ալբանացի գրողների (Նդեր Մյեդա, Միգենի, Պետրո Մարկո և Ստերո Սպասսե) աշխատանքները թարգմանել է իտալերեն ։
Կենսագրություն
Յոլանդա Կոդրան (ի ծնե անունը` Յոլանդա Գուազոնի) ծնվել է Հռոմում, Իտալիա, 1910 թվականին, իտալացի սցենարիստ և ռեժիսոր Էնրիկո Գաուզոնիի զարմուհին է։ Լիցեյում սովորելու տարիներին հանդիպել է Մալո Կոդրային, որն ուսանող էր Հռոմում։ Նա Յոլանդային Ալբանիա է բերել 1931 թվականին։ Շուտով Յոլանդան սովորել է ալբաներեն և սկսել է ոչ միայն շփվել այդ լեզվով, այլ նաև բանաստեղծություններ ու գրական քննադատություններ է գրել ալբաներենով ու հրատարակել դրանք մի շարք հայտնի ամսագրերում ։ Կոդրան ուսումնասիրել է հիմնականում ալբանացի գրողներ Միգենիի ու Մյեդայի ստեղծագործությունները, որոնք նա հետագայում թարգմանել է իտալերեն։ Նա Սելֆիքս Ցիուի ու Մուսինե Կոկալարիի հետ առաջին կին գրողներից մեկն է եղել, որ սկսել է տպագրվել ալբաներենով ։ Երկրորդ համաշխարհային պատերազմից հետո աշխատել է որպես իտալերենի ու ռուսերենի թարգմանչուհի։ Կոմունիստական ռեժիմն արգելել է նրան դասավանդել կամ վերադառնալ իր հայրենիք մինչև 1962 թվականը, որից մեկ տարի անց մահացել է ։
Որպես թարգմանիչ
Կոդրան իտալերեն է թարգմանել Միգենիի գրեթե ամբողջ ստեղծագործությունը։ Նա գրողի պոեզիայի վրա սկսել է աշխատել 1957 թվականին և ավարտել 1962-ին` թարգմանելով գրեթե բոլոր բանաստեղծությունները։ Նա նաև թարգմանել է գրողի նշումները։ Նրա կատարած թարգմանություններն այսօր դժվար է ձեռք բերել։ Որպես թարգմանիչ Կոդրան հավատարիմ է մնում սկզբնական տեքստին ։
Ծանոթագրություններ
Կատեգորիա:20-րդ դարի իտալացի կին գրողներ Կատեգորիա:Ալբանացի թարգմանիչներ Կատեգորիա:Ալբանացի գրողներ Կատեգորիա:Ալբանացի կին գրողներ Կատեգորիա:Իտալացի թարգմանիչներ Կատեգորիա:Անձինք Հռոմից Կատեգորիա:Իտալացի կին գրողներ
Բլայ (շրջան)
Բլայի շրջան (arrondissement de Blaye, վարչական շրջան Ֆրանսիայում՝ Նոր Ակվիտանիա երկրամասի Ժիրոնդ դեպարտամենտում։ Սահմանակից է նույն երկրամասի Լիբուռնի, Բորդոյի, Լեսպառ-Մեդոկի շրջաններին, ինչպես նաև Ծովամերձ Շարանտ դեպարտամենտի Ժոնզակի շրջանին։ Բլայի շրջանում ձևավորվել է ընտրական երկու կանտոն՝ Լ'Էստուերը և Նորդ Ժիրոնդը։
Ունի 62 համայնք։ Զբաղեցնում է 782,4 քառակուսի կիլոմետր տարածք, 2016 թվականի տվյալներով բնակչության թվաքանակը եղել է 90․090 ։ Շրջանի սուպրեֆեկտուրան (վարչական կենտրոնը) Բլայ քաղաքն է, որը նաև շրջանի խոշորագույն բնակավայրն է։
Պատմություն
Բլայի շրջանը կազմավորվել է 1800 թվականին ։ 2006 թվականի մայիսին նրան է փոխանցվել Բորդոյի շրջանի Սենտ Անդրե դը Կյուբզակ կանտոնը ։
2015 թվականին Ֆրանսիայում տեղի ունեցած կանտոնների վերակազմավորման արդյունքում Բլայի շրջանում ձևավորվել են հետևյալ կանտոնները ․
Արտաքին հղումներ
Կատեգորիա:Ֆրանսիայի շրջաններ Կատեգորիա:Ֆրանսիայի վարչական բաժանում
Նովոշչերբակով (Օկտյաբրսկի շրջան)
Նովոշչերբակով (Новощербаков), ավան Ռուսաստանի Ռոստովի մարզի Օկտյաբրսկի շրջանում։ Մտնում է Մոկրոլոգսկովո գյուղական համայնքի կազմի մեջ։ Շրջկենտրոն Կամենոլոմնիից գտնվում է 20 կմ հեռավորության վրա։
Կատեգորիա:Ռոստովի մարզի Օկտյաբրսկի շրջանի բնակավայրեր
Ալթին-Ալիբեկղշլաղը
1907 թ.-ին ուներ 65 բնակիչ՝ հիմնականում ադրբեջանցիներ։
Բնակիչների հիմնական զբաղմունքը անասնապահությունն ու երկրագործությունն էր ։
Ծանոթագրություններ
Կատեգորիա:Արևելյան Հայաստանի գյուղեր
Կանապլ
Կանապլ (Canaples), համայնք Ֆրանսիայի Պիկարդիա մարզի Սոմ գավառում ։
Բնակչությունը 2006 թվականի դրությամբ կազմում է 607 մարդ, բնակչության խտությունը` 59.16 մարդ/կմ²։ Բնակավայրը զբաղեցնում է 10.26 կմ² տարածք։
Աշխարհագրություն
Գտնվում է Փարիզ քաղաքից 135 կմ հյուսիս, Ամյեն քաղաքից 19 կմ հյուսիս։
Տնտեսություն
2010 թվականին ուներ 409 աշխատունակ (15-64 տարեկան) բնակիչ, որոնցից ակտիվ էին 306-ը, իսկ ոչ ակտիվները` 103։ Ակտիվության ցուցանիշը կազմում է 74,8 %։ 306 աշխատունակ մարդկանցից աշխատել է 275 անձ (153 տղամարդ և 122 կին)։ Գործազուրկ են եղել 31 անձ (13 տղամարդ և 18 կին)։ 103 անաշխատունակներից 32-ը եղել են աշակերտներ կամ ուսանողներ, 39-ը` թոշակառուներ, իսկ 32-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Մարիո Գյոթցե
Մարիո Գյոթցե, գերմանացի ֆուտբոլիստ, որը խաղում է «Բորուսիայի» և Գերմանիայի ազգային հավաքականի կազմում՝ որպես հարձակվողական ոճի կիսապաշտպան։
Վաղ տարիներ
6 տարեկանում Մյունխենից տեղափոխվելով Դորտմունդ,Մարիոն առաջին իսկ մարզումներից սկսեց ցուցաբերել սառնասրտություն՝ գնդակով աշխատելիս։ Գերմանիայի երիտասարդականի ֆուտբոլիստի մոտ կար դիսպեչերի բոլոր հատկությունները։ Նա կարող է յուրաքանչյուր պահի սրել խաղը հրաշալի փոխանցումով։ Իր ունիվերսալության շնորհիվ Գյոթցեն կարող է խաղալ հարձակվողական կիսապաշտպանի միանգամից 3 դիրքերում։ 176 սանտիմետր հասակով կիսապաշտպանը իրեն չի կորցնում նույնիսկ ուժեղ պրեսսինգի ժամանակ։ Երկրպագուների և մամուլի հետաքրքրությունը ֆուտբոլիստի հանդեպ այնքան մեծ է, որ թիմը ժամանակավորապես արգելեց նրան տալ ցանկացած հարցազրույց։
Մրցաշրջան 2009/10
Մարիոն «Բորուսսիայում» իր դեբյուտը նշել է 2009 թվականի նոյեմբերի 21-ին՝ 13-րդ տուրում՝ «Մայնցի» դեմ։ Գյոթցեն խաղադաշտ մտավ 88-րդ րոպեին, իսկ խաղն ավարտվեց գոլազուրկ ոչ-ոքիով՝ 0:0։ Դորտմունդցիների կազմում հաջորդ հանդիպումը Գյոթցեն անցակցրեց հունվարի 17-ին՝ «Քյոլնի» դեմ խաղում՝ Մարիոն խաղադաշտ մտավ 85-րդ րոպեին։ Այդ խաղում «Բորուսսիան» հաղթեց 3:2 հաշվով։ Ընդհանուր առմամբ այդ մրցաշրջանում Մարիոն անցկացրեց 5 հանդիպում՝ խաղադաշտում անցացնելով 41 րոպե։
Մրցաշրջան 2010/2011
2010/2011 մրցաշրջանում Գյոթցեն ամրապնդվեց «Բորուսսիայի» մեկնարկային կազմում։ Առաջին խաղն անցկացրեց առաջին տուրում՝ «Բայերի» դեմ խաղում մեկնարկային կազմում։ Այդ խաղը «Բորուսսիան» սեփական հարկի տակ պարտվեց 0:2 հաշվով։ Հաջորդ տուրում՝ «Շտուտգարտի» դեմ խաղում՝ հանդպիման 37-րդ րոպեի ընթացքում Գյոթցեն խփեց իր առաջին գոլը։ Դորտմունդցիները տոնեցին մրցաշրջանում առաջին հաղթանակը՝ 3:1։ Սեպտեմբերի 19-ին՝ Շալկեի հետ դերբիում Գյոթցեն մրցաշրջանում առաջին անգամ դարձավ գոլային փոխանցման հեղինակ, գոլի հեղինակ դարձավ Սինձի Կագավան։ Խաղն ավարտվեց 3:1 հաշվով հօգուտ «Բորուսսիայի»։ Հոկտեմբերի սկզբին երիտասարդ կիսապաշտպանը երկարաձգեց պայմանագիրը «Բորուսսիայի» հետ մինչև 2014 թվականը ։ Հոկտեմբերի 31-ին՝ 10-րդ տուրում առաջնության անակնկալ առաջատարի՝ «Մայնցի» դեմ խաղում Մարիոն դարձավ գոլի և գոլային փոխանցման հեղինակ։ Գոլերը հեղինակեցին Գյոթցեն և Լուկաս Բարրիոսը (2:0)։ Այս հաղթանակի շնորհիվ «Բորուսսիան» շրջանցեց «Մայնցին» և դարձան Բունդեսլիգայի առաջատարը։ Նոյեմբերի 27-ին՝ Մյունխենգլադբախի «Բորուսսիայի» դեմ խաղում Մարիոն դարձավ 2 գոլային փոխանցման հեղինակ։ Խաղն ավարտվեց Յուրգեն Կլոպպի սաների հաղթանակով՝4:1 հաշվով։ Արդեն ձմեռային դադարի ժամանակ «Բորուսսիան» միանձնյա գլխավորում էր մրցաշարային աղյուսակը։ Հունվարի 14-ին Գյոթցեն խփեց օրացուցային տարում իր առաջին գոլը՝ առաջին տեղի համար գլխավոր հակառակորդներից մեկի՝ «Բայերի» դեմ։ Այդ խաղում մրցակցի հարկի տակ «Բորուսսիան» հաղթեց 3:1 հաշվով և ամրապնդվեց առաջին հորիզոնականում։ Փետրվարի 26-ին Դորտմունդցիները «Ալիանց Արենայում» անցկացրեցին առաջնության ամենակարևոր խաղերից մեկը՝ Բավարիայի դեմ։ Գյոթցեն օգնեց Մաթս Հումմելսին և Նուրի Շահինին դառնալ գոլի հեղինակ։ Խաղն ավարտվեց Բորուսսիայի հաղթանակով՝ 3:1 այսպիսով մարելով արծաթե գավաթի համար մղվող պայքարի ինտրիգը։ «Բավարիայի» դեմ խաղից հետո «Բորուսսիան» չթուլացրեց տեմպը և գործը հասցրեց չեմպիոնության։ Մարիոն թիմի առաջատար ֆուտբոլիստներից մեկն էր։ Առաջնությունում նա անցկացրեց 33 հանդիպում, որոնցից 29-ը մեկնարկային կազմում։ Խաղադաշտում անցկացրեց 2545 րոպե՝ դառնալով 6 գոլի և 11 գոլային փոխանցման հեղինակ։
Մրցաշրջան 2011/12
«Բորուսսիան» չեմպիոնական տիտղոսի պաշտպանությունը սկսեց «Համբուրգի» դեմ տնային խաղում։ Մարիոն մեկնարկային կազմում էր, խաղադաշտում անցկացրեց 75 րոպե՝ դառնալով գոլի և գոլային փոխանցման հեղինակ։ Հանդիպումը ավարտվեց տանտերերի հաղթանակով՝ 3:1 հաշվով։ 3-րդ տուրում՝ «Նյուրնբերգի» դեմ խաղում Մարիոն դարձավ գոլային փոխանցման հեղինակ։ Դորտմունդցիները առաջնությունում տարան երկրորդ հաղթանակը՝ 2:0 հաշվով։ Հոկտեմբերի 1-ին Մարիոն օգնեց «Բորուսսիային» ջախջախել «Աուգսբուրգին» 4:0 հաշվով՝ դառնալով գոլի և գոլային փոխանցման հեղինակ։ Հոկտեմբերին Մարիոն հետաքրքրեց Մադրիդի «Ռեալին» ։ Այս խոսակցությունների համար Գյոթցեն հայտարարեց.
Իր հերթին «Բորուսսիայի» նախագահ Հանս-Յոահիմ Վատցկեն ասաց.
Նոյեմբերի 5-ին՝ «Վոլֆսբուրգի» դեմ խաղում Գյոթցեն 2 գոլ խփեց, իսկ «Բորուսսիան» «սպանեց» մրցակցին՝ 5:1։ Հաջորդ տուրում «Բորուսսիան» հյուրընկալվեց «Բավարիային»՝ չեմպիոնության համար գլխավոր հակառակորդին։ Մարիոն 65-րդ րոպեին դարձավ գոլի հեղինակ, ինչը օգնեց Դորտմունդցիներին հաղթել մրցակցին նվազագույն հաշվով։ Խաղից հետո 19-ամյա կիսապաշտպանը նշեց, որ ինչ-որ տեղ բախտը ժպտաց իրենց։
Դեկտեմբերին Մարիոն արժանացավ «Golden Boy» մրցանակին, որը տրվում է Եվրոպայի լավագույն երիտասարդ ֆուտբոլիստին ։ Հունվարին Գյոթցեն ստացավ աճուկի վնասվածք, ինչի պատճառով շարքից դուրս եկավ 2 ամսով։ Մարտին Գյոթցեն երկարաձգեց պայմանագիրը «Բորուսսիայի» հետ մինչև 2016 ամառը։ Նոր պայմանագրի համաձայն Մարիոն ստանում էր տարեկան 4.6 միլիոն եվրո։ Ապրիլի 21-ին վնասվածքից հետո առաջին անգամ Մարիոն դուրս եկավ խաղադաշտ Մյունխենգլադբախի «Բորուսսիայի» դեմ խաղում՝ 73-րդ րոպեին դուրս գալով փոխարինման։ Ապրիլի 28-ին Գյոթցեն գոլի հեղինակ դարձավ հետնապահի՝ «Կայզերսլաուտերնի» դեմ խաղում, իսկ Բորուսսիան հաղթեց 5:2 հաշվով։ Առաջնությունում «Բորուսսիան» կարողացավ պաշտպանել տիտղոսը՝ վաստակելով 81 միավոր, ինչը 8-ով շատ էր «Բավարիայի» միավորներից։ Վնասվածքի պատճառով Մարիոն խաղաց ընդամենը 17 խաղում, որից 14-ը հիմնական կազմում, խաղադաշտում անցկացրեց 1184 րոպե՝ դառնալով 6 գոլի և 5 գոլային փոխանցման հեղինակ։ Չեմպիոնների Լիգայում Գյոթցեն մասնակցեց խմբային փուլի բոլոր 6 խաղերին։ Այդ խաղերում Մարիոն դարձավ 2 գոլային փոխանցման հեղինակ։ «Բորուսսիան» լքեց մրցաշարը՝ F խմբում զբաղեցնելով 3-րդ տեղը։ Գերմանիայի գավաթում «Բորուսսիան» հասավ մինչև եզրափակիչ, որտեղ հաղթեց «Բավարիային» ջախջախիչ 5:2 հաշվով։ Վնասվածքի պատճառով Մարիոն չխաղաց և ոչ մի հանդիպում, իսկ եզրափակիչում չնայած պահեստայինների նստարանին էր, սակայն խաղադաշտում չհայտնվեց։
Մրցաշրջան 2012/2013
Մրցաշրջանը «Բորուսսիան» սկսեց սուպերգավաթային խաղի պարտությամբ։ Դորտմունդցիները Ալյանց Արենայում զիջեցին Բավարիային 1:2 հաշվով։ Գյոթցեն մտավ խաղադաշտ երկրորդ խաղակեսի միջնամասում՝ 64-րդ րոպեին, փոխարինելով Մորիս Լյայտներին։ Առաջնության առաջին տուրում Մարիոն խաղադաշտ մտավ 78-րդ րոպեին և արդեն 3 րոպե անց խփեց խաղի հաղթական գնդակը «Վերդերի» դարպասը։ «Բորուսսիան» հաղթեց 2:1 հաշվով։ Խաղից հետո Մարիոն հայտարարեց.
-Ես շատ ուրախ եմ ինչպես ամեն ինչ դասավորվեց ինձ և թիմի համար։ Խաղադաշտ մտնելուց առաջ մարզիչն ինձ խնդրեց ցույց տալ այն ամենը, ինչ ես կարող եմ։ Կարծում եմ, ինձ դա հաջողվեց։ Ես ինձ 100 տոկոսով պատրաստ եմ զգում նոր մրցաշրջանին։ Ես մտադրված եմ ապացուցել դա խաղադաշտում։ Հուսով եմ, կկարողանալ ամրապնդել տեղս «Բորուսսիայի» և Գերմանիայի հավաքականի հիմնական կազմում։
Սեպտեմբերի 25-ին Գյոթցեն խփեց մրցաշրջանում երկրորդ գոլը՝ աչքի ընկնելով «Այնտրախտի» դեմ արտագնա խաղում 54-րդ րոպեին։ Խաղն ավարտվեց 3:3 հաշվով։ նոյեմբերի 10-ին Մարիոն դարձավ Բունդեսլիգայում առաջին գոլային փոխանցման հեղինակը, օգնելով աչքի ընկնել Ռոբերտ Լևանդոսկուն։ Խաղն ավարտվեց Դորտմունդցիների հաղթանակով՝ 3:1 հաշվով։ Հաջորդ տուրում՝ նոյեմբերի 17-ին Մարիոն դարձավ գոլի և գոլային փոխանցման հեղինակ՝ «Գրոյտեր Ֆյուրտի» դեմ խաղում, իսկ Դորտմունդցիները Սիգնալ Իդունա Պարկում հաղթեցին մրցակցին 3:1 հաշվով։ Դեկտեմբերի 1-ին Գյոթցեն խփեց Դորտմունդցիների միակ գնդակը առաջին շրջանի գլխավոր խաղում՝ Մյունխենի Բավարիայի դարպասը։ Սակայն այս գոլը «Բորուսսիային» հաղթանակ չպարգևեց։ Խաղն ավարտվեց 1:1 հաշվով։ Հունվարի 19-ին Մարիոն առաջին անգամ գոլի հեղինակ դարձավ օրացուցային տարում՝ 19-րդ րոպեին գրավելով Բրեմենի «Վերդերի» դարպասը։ «Բորուսսիան» արտագնա խաղում ջախջախեց մրցակցին 5:0 հաշվով։
Փետրվարի 16-ին 2 անգամ գոլային փոխանցում կատարեց Մարկո Ռոյսին՝ «Այնտրախտի» դեմ խաղում։ «Բորուսսիան» վստահ հաղթանակ տարավ 3:0 հաշվով։ Հաջորդ տուրում՝ փետրվարի 24-ին Մյունխենգլադբախի «Բորուսսիայի» դեմ Մարիոն բացեց հաշիվը՝ իրաացնելով 11 մետրանոց հարվածը, սակայն Մյունխենգլադբախը կարողացավ հավասարեցնել հաշիվը՝ 1:1 խաղն ավարտվեց ոչ-ոքի արդյունքով։ Ապրիլի 6-ին՝ 28-րդ տուրի «Աուգսբուրգի» դեմ խաղում Գյոթցեն դարձավ 2 գոլային փոխանցման հեղինակ, իսկ խաղն ավարտվեց Դորտմունդցիների հաղթանակով 4:2 հաշվով։ Ապրիլի 13-ին՝ «Գրոյտեր Ֆյուրտի» դեմ խաղալով 1 խաղակես դուբլի և գոլային փոխանցման հեղինակ դարձավ։ Գերմանիայի առաջնությունում «Բորուսսիան» չկարողացավ տիրանալ գավաթին՝ առաջ թողնելով Բավարիային։ Բունդեսլիգայում Գյոթցեն մասնակցեց 28 հանդիպման՝ խաղադաշտում անցկացնելով 2028 րոպե, որտեղ դարձավ 10 գոլի և 9 գոլային փոխանցման հեղինակ։ Մրցաշրջանում «Բորուսսիան» շեշտը դրեց Չեմպիոնների Լիգայի վրա։ Հայտնվելով «մահվան խմբում», որտեղ կային այնպիսի ակումբներ ինչպիսիք էին Մադրիդի «Ռեալը», անգլիական «Մանչեսթեր Սիթին» և ամստերդամի «Այաքսը», Դորտմունդցիները դւորս եկան առաջին հորիզոնականով՝ վաստակելով 14 միավոր։ Խմբային փուլում Գյոթցեն մասնակցեց առաջին 5 խաղերին, որտեղ դարձավ 1 գոլի և 1 գոլային փողանցման հեղինակ։ 1/8 եզրափակչում Բորուսսիան հանդիպեց Դոնեսկի «Շախտյորին», որը E խմբում հանգրվանել էր 2-րդ հորիզոնականումվ Առաջին խաղում՝ Դոնեցկի «Դոմբաս Արենա» մարզադաշտում գրանցվեց գոլառատ ոչ-ոքի՝ 2:2 (41-րդ րոպեին Գյոթցեի փոխանցումից հետո Ռոբերտ Լևանդովսկին դարձավ գոլի հեղինակ)։ Երկրորդ խաղում՝ Գերմանիայում Դորտմունդցիները վստահ հաղթանակ տոնեցին 3:0 հաշվով, իսկ Մարիոն դարձավ գոլի և գոլային փոխանցման հեղինակ։